Hej Katiczám, Katiczám
Gyuricza.  Hej Katiczám, Katiczám!
                 Szeretsz-e még igazán?
                 Ha nem szeretsz igazán,
                 Ne járass magad után.

Katicza.    Hej Gyuriczám, Gyuriczám!
                 Szeretsz­-e te igazán?
                 Azt akarom szeress ám,
                 Kedves, édes Gyuriczám!

Gyuricza.  Ha te tudnád, a mit én,
                 Jaj! de beteg vagyok én,
                 Mig tégedet látlak én,
                 Érted élek, halok én.

Katicza.    Jaj te szegény beteges,
                 Mikor lészsz egészséges,
                 Csak hozzám légy hűséges,
                 A te bajod be édes.

Gyuricza.  Ugy is bajom elég nagy,
                 Többet ahoz már ne adj,
                 Szép Katiczám! el ne hagyj, ­—
                 Ugy-e bár az enyim vagy?

Katicza.    Nem szeretek senkit is,
                 De még csak egy kicsinyt is,
                 Ha mindjárt megfizet is,
                 Te kivüled senkit is.
Népköltészet